
SELENGKAR BIODATA PENGARANG 


Al-Maghfurulahu al- Arif billah as-Syahid Sayyid ibn Outb Ibrahim 
telah dilahirkan pada tahun 1906 di Kampung Musyah, daerah Asyut, Egypt 
dalam satu keluarga yang kuat mematuhi ajaran agama dan mempunyai 
kedudukan yang terhormat di kampung itu. 


Bapanya Haji Outb Ibrahim seorang yang disegani umum dan banyak 
berbakti kepada orang-orang miskin. Setiap tahun beliau menghidupkan 
hari-hari kebesaran Islam dengan mengadakan majlis-majlis jamuan dan 
tilawah al-Ouran di rumahnya terutama di bulan Ramadhan. Ibunya juga 
seorang yang bertagwa dan menyintai al-Ouran. Ketika majlis-majlis tilawah 
al-Ouran diadakan di rumahnya, ia mendengar dengan penuh khusyu, 
dengan seluruh perasaan dan jiwanya. Pemandangan ini begitu melekat 
dalam ingatan anaknya Sayyid Outb yang masih kecil di waktu itu dan 
menjadi kenangan yang manis dalam usia selanjutnya sehingga beliau pernah 
berangan-angan mempunyai suara yang merdu dan lunak seperti para gari 
untuk memperdengarkan tilawah al-Our'an kepada ibunya yang menyintai 
al-Our'an, tetapi beliau tidak sedar bahawa takdir ilahi tidak melahirkannya 
untuk menjadi seorang gari yang bersuara emas, malah untuk menjadi 
seorang muffasir yang agung di zamannya. 


Beliau telah menghafal al-Our'an sejak dalam usianya yang belum 
mencecah sepuluh tahun dan dengan itu beliau telah merealisasikan cita-cita 
dan impian ayah dan ibu yang dikasihi dan beliau telah merakamkan hutang 
budi keduanya yang telah menanam benih-benih kecintaan kepada al-Our' an 
di dalam kata persembahan dua buku karya sulungnya yang terkenal di 
dalam pengajian al-Our'an. 


Di sepanjang zaman kanak-kanak dan remajanya beliau telah 
memperlihatkan petanda-petanda kecerdasan yang tinggi dan bakat-bakat 
yang cemerlang yang menarik perhatian para guru dan pendidiknya, di 
samping memperlihatkan kegemaran membaca yang lahap, keberanian 
mengemukakan pertanyaan-pertanyaan dan mengeluarkan pendapat- 
pendapat yang bernas. 


Beliau sentiasa mendampingi al-Ouran sehingga beliau memasuki 
Kuliah Darul “Ulum sebuah institusi pengajian tinggi Islam dan sastera Arab 
yang terkenal di seluruh dunia Islam, di mana kefahaman al-Our aniyah dan 
pemikiran Islamiyah beliau semakin subur dan terserlah. Setelah 
menamatkan pengajian tingginya, beliau menceburkan diri di bidang 
keguruan dan penulisan dan akhirnya dipindah ke bahagian Pentadbiran 
Kementerian Pelajaran di Oahirah. 


Kini nama beliau begitu terkenal selaku seorang penulis yang prolifik 
yang bukan sahaja menulis dalam akhbar-akhbar dan majalah-majalah 
ilmiyah yang terkemuka, malah menerbitkan majalah-majalah yang lebih 
berwawasan dari majalah-majalah yang wujud masa itu hingga 
menggugatkan pihak-pihak yang tertentu. Penulisan-penulisan beliau 

diminati ramai terutama generasi muda. Mereka tertarik dengan penjelasan- 
penjelasan yang tajam, pendedahannya yang berani dan analisisnya yang 
mendalam. 


Setelah merasa cukup matang, maka pada tahun 1945 beliau 
memutuskan untuk memulakan penulisan buku-buku. Ketika itu usia beliau 
menghampiri empat puluh tahun. Dan sejak tahun itu hingga ke tahun 1950 
beliau telah berjaya menghasilkan dua puluh enam buah buku yang bermutu 
dalam berbagai-bagai bidang penulisan sastera Islamiyah. 


Pada tahun 1948 beliau dihantar ke Amerika untuk mempelajari sistem 
pengajian dan pembelajaran di negeri yang termaju itu dan selama hampir 
dua tahun berada di sana beliau telah membuat kajian yang lebih mendalam 
dalam bidang yang menyangkut pendidikan dan pelajaran di negeri itu, iaitu 
beliau telah melakukan pengamatan-pengamatan yang luas mengenai 
kehidupan Amerika yang banyak mengecewakannya. Kini beliau telah 
melihat dan mengenal tamadun Amerika dari dekat. Kemudian dalam 
suratnya kepada pujangga Taufig al-Hakim beliau menulis: “Amerika 
mempunyai segala sesuatu kecuali roh.” 


Sekembalinya dari Amerika beliau memutuskan untuk menumpukan 
seluruh hayatnya kepada pengajian Islamiyah dan harakat Islamiyah dan 
meninggalkan gelanggang sastera yang menjadi gelanggang peminatannya di 
zaman silam. Sewaktu merakam titik peralihan ini beliau menulis: 


“Orang yang menulis kajian ini ialah seorang yang hidup membaca 
selama empat puluh tahun genap. Kegiatannya di peringkat pertama ialah 
membaca dan menelaah kebanyakan hasil-hasil pengajian dalam berbagai- 
bagai bidang pengetahuan manusia termasuk kajian yang menjadi bidang 
ikhtisasnya dan kajian-kajian yang menjadi bidang kegemarannya. Dan pada 
akhirnya ia pulang ke pangkal jalan iaitu pulang kepada sumber 'agidah (al- 
Our'an), pandangan dan kefahamannya. Dan di sana ia dapati bahawa 
seluruh apa yang dibacanya itu amat kerdil jika dibandingkan dengan 
potensi-potensi 'agidah Islam yang agung itu dan akan terus dengan sifat 
agungnya. Walau bagaimanapun ia tidak menyesal atas kehabisan umurnya 
selama empat puluh tahun itu kerana dengan usianya yang selama itu ia 
berjaya mengenal hakikat jahiliyah, mengenal  penyelewengnya, 
kekerdilannya, kekosongannya, kesongsangannya, kesesiaannya dan 
dakwaan-dakwaannya yang karut. Sejak itu ia sedar dengan penuh 
keyakinan bahawa seorang Muslim tidak boleh menyatukan dua sumber 
ilmu pengetahuan yang berlainan itu untuk diterima olehnya. 


Tahun 1951 - 1964 merupakan masa peralihan beliau kepada 
penulisan-penulisan Islamiyah yang serius dan cemerlang di samping 
merupakan tahun-tahun yang amat produktif di mana lahirnya karya-karya 
agung yang menjadi buku-buku warisan Islamiyah yang penting di zaman ini 
dan di zaman-zaman mendatang. Dan karya yang menjadi mercu tanda daya 
penghasilan intelektualnya ialah tafsir “Fi Zilalil-Our an” dan juzu' pertama 
dari tafsir ini muncul pada tahun 1952 dan beliau telah menyelesaikan 

penulisan tafsir ini sebanyak tiga puluh juzu' pada akhir tahun lima puluhan, 
jiaitu mengambil masa kira-kira hampir lapan tahun. 


Tafsir Fi Zilalil-Ouran adalah ditulis dengan bersandarkan kepada 
kajian-kajian beliau yang mendalam, yang ditimba secara langsung dari al- 
Our'an dan as-Sunnah, di samping bersumberkan kepada kitab-kitab tafsir 
yang mu'tabar. Beliau memasuki ke dalam penulisan tafsir ini setelah 
melengkapkan dirinya dengan pengalaman-pengalaman dan kajian-kajian 
yang kaya di bidang penulisan, keguruan, pendidikan dan pengamatannya 
yang luas dan tajam dalam perkembangan-perkembangan sosial dan politik 
dunia semasa. Beliau telah menghabiskan lebih dari separuh usianya dalam 
pembacaan dan penela'ahan yang mendalam terhadap hasil-hasil intelektual 
manusia di dalam berbagai-bagai bidang pengajian dan teori-teori, berbagai- 
bagai aliran pemikiran semasa dan berbagai-bagai kajian mengenai agama- 
agama yang lain. 


Di samping itu tafsir Fi Zilalil-Our an adalah ditulis dengan tinta derita 
dan sengsara yang begitu pahit akibat penindasan dan permainan politik gila 
kuasa yang zalim di zaman itu. Beliau telah menjalani penyeksaan fizikal 
yang kejam dan tidak berperi kemanusiaan dan seluruh kesengsaraan ini 
telah membuat seluruh entiti beliau tertumpu kepada Allah dan kepada 
penghayatan al-Our'an, di mana beliau hidup di bawah bayangan al-Our'an 
dengan seluruh jiwa dan perasaannya dan hidup sebagai seorang penda wah 
yang 'arifbillah, sabar, gigih, redha, tenang, tenteram, berserah bulat kepada 
Allah, tidak mengenal kalah dan putus asa. Semuanya itu merupakan faktor- 
faktor penting yang melahirkan tafsir “Fi Zilalil-Our'an” di dalam bentuknya 
yang unik yang mengatasi tafsir-tafsir yang lain. 


Sebelum memasuki ke dalam pentafsiran isi kandungan al-Our'an beliau 
telah membuat kajian yang mendalam selama beberapa tahun untuk 
mencungkil rahsia-rahsia struktur pengungkapan al-Ouran dan uslub 
penyampaiannya yang indah dan penuh mu'jizat. Hasil kajian Our aniyahnya 


yang ulung itu telah dibukukan dengan jodol Jum Z LAKOG 
(Penggambaran Yang Seni Di Dalam Al-Our an) diterbitkan pada tahun 1945 
kemudian diiringi pula dengan buku "JU@ Z@SArk (Pemandangan- 


pemandangan Oiamat di Dalam Al-Ouran) diterbitkan pada tahun 1947 
sebagai huraian dan pelengkap kepada bukunya yang pertama. Hasil kajian 
yang gemilang ini telah disifatkan oleh para pengkaji sebagai anak kunci 
yang dikurniakan Allah kepada beliau untuk membongkarkan rahsia-rahsia 
keindahan al-Our'an yang unik itu. Dan buku-buku inilah yang banyak 
dirujukkan oleh beliau dalam tafsirnya, yang lahir kira-kira tujuh tahun 
selepas lahirnya bukunya yang pertama itu. 


Tafsir Fi Zilalil-Ouran berbeza dari tafsir-tafsir yang lain apabila 
beliau menggunakan satu methodologi pentafsiran yang membersihkan 
pentafsiran al-Ouran dari pembicaraan-pembicaraan sampingan dan selingan 
yang tidak disarankan oleh nas-nas al-Ouran. Justeru itu beliau menjauhkan 

tafsirnya dari perbahasan-perbahasan bahasa dan tata bahasa, perbahasan- 
perbahasan ilmu al-kalam dan ilmu figah dan dari cerita-cerita dongeng 
israeliyat yang lumrah dalam kebanyakan tafsir termasuk tafsir-tafsir yang 
terkenal sebagai sumber-sumber rujukan. Di samping itu beliau juga 
menjauhkan tafsirnya dari menundukkan nas-nas al-Ouran kepada 
penemuan-penemuan dan pendapat-pendapat sains yang sering dilakukan 
oleh orang-orang yang terlalu ghairah untuk mendampingkan pentafsiran al- 
Our'an dengan pentafsiran sains, sedangkan sumber kedua-dua tafsir itu 
adalah berlainan iaitu al-Our'an bersumberkan wahyu dari Allah pencipta 
yang mengetahui segala sesuatu sementara sains bersumberkan intelektual 
manusia yang tidak syumul, tidak mantap dan sering berubah-ubah. 


Beliau telah menyifatkan perbahasan-perbahasan sampingan itu 
sebagai campuraduk yang merosakkan jalan penyampaian al-Our'an yang 
indah, lurus dan jelas dan seterusnya menyifatkan perbahasan-perbahasan itu 
sebagai halangan-halangan “yang melindungkan al-Ouran dari jiwa saya 
dan melindungkan jiwa saya dari al-Our an.” 


Walaupun tafsir Fi Zilalil-Our'an telah selesai ditulis dan walaupun 
masih meringkuk di dalam penjara, namun beliau masih belum puas 
menimba lautan kalamullah. Ufuk-ufuk pemikirannya yang meluas, gagasan- 
gagasan Islamiyah yang segar dan baru, pandangan-pandangan dan 
perasaan-perasaan kesedarannya yang lebih halus merangsangkan hati dan 
jiwanya, justeru itu pada awal tahun 1960 beliau sekali lagi tampil dengan 
penuh dedikasi mengemaskinikan tafsir Fi Zilalii-Yuran dengan 
menokokkan huraian-huraian tambahan yang baru dan penghalusan- 
penghalusan yang perlu untuk menjadikan tafsir itu sebuah tafsir haraki yang 
sempurna. Usaha ke arah itu menjadi lebih lancar apabila beliau dibebaskan 
dari penjara dengan campurtangan Presiden Republik Irag Abdul Salam 'Arif 
pada masa itu. Dalam kesempatan ini beliau telah berjaya membuat 
pembaharuan tafsir itu hingga ke juzu yang ketiga belas di mana tamatnya 
Surah Ibrahim, tetapi beliau tidak sempat mengemaskinikan juzu yang baki, 
kerana beliau tiba-tiba ditangkap kembali atas tuduhan-tuduhan yang palsu 
dan zalim. 


Setelah diundang ke alam para syuhada' tafsir Fi Zilali-Our'an 
merupakan satu-satunya tafsir yang paling luas tersebar di seluruh dunia 
Islam di zaman ini, di samping menjadi bahan-bahan kajian dan rujukan 
utama para ulama' dan para mufassirin. Ujar Dr. Hasan Farahat: “Tafsir Fi 
Zilalil-Ouran” telah menjadi begitu terkenal dengan sebab Sayyid Outb 
(Rahimahullah) telah menulis tafsir ini sebanyak dua kali, kali pertama ia 
menulis dengan tinta seorang alim dan kali kedua dia menulis dengan darah 
syuhada'. Ujar Yusof al-Azym” “Tafsir Fi Zilalil-Ouran” adalah wajar 
dianggap sebagai suatu pembukaan Rabbani yang diilhamkan Allah kepada 
penulisnya. Beliau telah dianugerahkan matahati yang peka yang mampu 
menanggap pengertian-pengertian, gagasan-gagasan dan fikiran yang halus 
yang belum dicapai oleh mana-mana penulis tafsir yang lain. Adalah jelas 
sekali bahawa keimanan beliau yang tulen, pembacaan beliau yang luas, 

pengalamannya yang mendalam dan bakat-bakat semulajadinya yang 
gemilang telah menjadikan tafsir Fi Zilalil Our an sebuah tafsir yang unik dan 
secara adil dapat diletakkan di kemuncak tafsir-tafsir yang lama dan yang 
baru, di mana terkumpul penjelasan-penjelasan yang syumul, himpunan ilmu 
pengetahuan, huraian yang citarasa dan da'wah yang lantang ke arah 
mengulangi semula hayat Islamiyah”, sementara Dr. Saleh Abdul Fatah al- 
Khalidi pengkaji karya-karya Sayyid Outb dan penulis biografinya yang 
terkenal telah berkata: “Sayyid Outb dalam tafsir “Fi Zilalil-Ouran” adalah 
dianggap sebagai mujaddid di dalam dunia tafsir, kerana beliau telah 
menambahkan berbagai-bagai pengertian dan fikiran haraki, dan berbagai- 
bagai pandangan tarbiyah yang melebihi tafsir-tafsir yang lalu, juga dianggap 
sebagai pengasas pengajian baru dalam ilmu tafsir, di mana beliau telah 
memperkenalkan aliran tafsir haraki.” 


Itulah liku-liku hidup yang penuh bersejarah yang dilalui oleh al-alim 
ar-Rabbani Sayyid Outb dalam perjalanan menamatkan pengembaraannya 
yang jauh di bawah bayangan al-Our anul-Karim dan meninggalkan hasil 
pengembaraannya yang kekal abadi kepada umat Muslimin. 


Kemudian di waktu fajar hari Isnin 13 Jamadil Awal 1386 bersamaan 
29 Ogos 1966 beliau telah menemui syahadatnya di tiang gantung setelah 
didapati bersalah oleh “Mahkamah Tentera” yang telah ditubuhkan oleh 
kerajaan revolusi di zaman itu. Mahkamah ini mempunyai sejarah 
pengadilan yang hitam dan banyak mengorbankan orang-orang yang tidak 
berdosa. Hukuman gantung itu telah dilaksanakan secara mendadak ke atas 
al-Marhum tanpa menghiraukan bantahan dunia Islam dan menolak secara 
tidak sopan telegram rayuan peribadi dari Raja Saudi Al-Marhum Faisal ibn 
Abdul Aziz di mana baginda merayu supaya beliau dibebaskan dari 
hukuman gantung dan baginda bersedia memberi apa sahaja yang dituntut 
oleh Kerajaan Mesir. 


